הסמוראית כחולת העין

הסמוראית כחולת העין (באנגלית: Blue Eye Samurai) היא מיני סדרת פעולה מונפשת אמריקאית־צרפתית למבוגרים, שנוצרה על ידי הזוג הנשוי מייקל גרין  ואמבר נויזומי. שמונת פרקי העונה הראשונה הוזרמו ב-3 בנובמבר 2023 בשירות הסטרימינג נטפליקס. עונה שנייה של הסדרה צפויה בשנת 2026.

 תקציר העלילה 
ביפן, במהלך תקופת אדו, סמוראית חצי־יפנית וחצי־לבנה, שנחשבת למפלצת במולדתה בשל מוצאה המעורב, מבקשת לנקום באביה ולחסל את הגברים הלבנים שנשארו במדינה באופן בלתי חוקי במהלך הסאקוקו, אז נסגרו שערי יפן לזרים.

 מדבבים 
 מאיה ארסקין - מיזו
 ברנדה סונג - אקמי
 דארן בארנט - טאייגן
 קנת בראנה - אבייג'ה פאולר
 מאסי אוקה - רינגו
 ג'ורג' טאקיי - סקי
 רנדל פארק - הייג'י
 קארי־הירוייקי טאגטווה - יצרן החרבות
 מינג-נה ון - מאדאם קאג'י
 גידי ווטנבה - צ'יבא ועוד
 אמבר נויזומי - מספר דמויות משנה

 פרקים 

 ביקורות 
הסדרה התקבלה בקרב הקהל והמבקרים בצורה חיובית במיוחד; אתר הביקורות Rotten Tomatoes דיווח כי 100% מהמבקרים שסקר ו-96% מהמדרגים באתר נתנו לה ציון חיובי. אתר הביקורות Metacritic דירג אותה בציון 88 מתוך 100 במדד המבקרים בהתבסס על שש ביקורות שנסקרו. רבקה ניקולסון ב הבריטי, דירגה את הסדרה עם ארבעה כוכבים (מתוך חמישה) וכתבה כי "גם אם אתם לרוב לא חובבי אנימציה, ההרכב של הסמוראית כחולת העין צריך לגרום לכם לשנות את דעתכם...זהו בידור קולנועי חכם וכיף וזה כיף נורא".

בעברית, היללו המבקרים את הסדרה; ניב הדס, במדור 'עין עצלה' במוסף 'גלריה' של הארץ, שיבח את הסדרה וכתב כי "היא אחד הדברים הכי טובים שראיתי השנה, בנטפליקס ובכלל...לא רק העלילה של האפוס ההיסטורי, אלא גם אופן המסירה החכם, האלגנטי והווירטואוזי שלה. הפלאשבקים מנומקים ולא גחמתיים, הדיאלוגים והיחסים בין הדמויות נובעים מהאופי המובחן שלהן ולא משרתים באוטומטיות את הנרטיב, והטוויסטים אפקטיביים אך לא סנסציוניים-מלודרמטיים". (ארכיון) עידו (ידו) ישעיהו בוואלה, כתב כי למרות ש"על פניו השלד העלילתי הוא כזה שכבר ראינו מספיק פעמים בעבר..הכסות ב"הסמוראית כחולת העין" נפלאה מהמסד ועד לטפחות, החל מהקונפליקטים הפנימיים בזהותה האתנית והמגדרית של הגיבורה, דרך הדמויות שמלוות אותה לסירוגין לאורך חייה, וכלה בזמן ובמקום ההתרחשות". לירון רודיק במגזין טיים אאוט, כתב ש"הסדרה הכי טובה כיום בנטפליקס...כל דמות בסיפור הזה עוברת תהליך שלם ומעניין" וכינה אותה "חגיגה מופתית לעיניים".

 פרסים ומועמדויות 
שנהפרסקטגוריהמועמד(ים)תוצאהמקור2024פרס אנניתוכנית הטלוויזיה/שידור האנימציה לקהל בוגר הטובה ביותרהסמוראית כחולת העיןהאפקטים המונפשים הטובים ביותר בתוכנית טלוויזיה/שידור אנימציהתומאס דקאנס, קארל ברטין ולורן ברטוניירההנפשת הדמות הטובה ביותר בתוכנית טלוויזיה/שידור אנימציהאלכס בארדהעריכה הטובה ביותר בתוכנית טלוויזיה/שידור אנימציהיוקה שירסונהעיצוב ההפקה הטוב ביותר בתוכנית טלוויזיה/שידור אנימציהטובי וילסון, ג'יימס וילסון ואמיל מיטבג'ייסון שיירהכתיבה הטובה ביותר בתוכנית טלוויזיה/שידור אנימציהאמבר נואיזומיפרס אמי אמנותי לבידור בפריים טייםתוכנית האנימציה הטובה ביותרהסמוראית כחולת העיןהישג אישי יוצא דופן באנימציהטובי וילסוןריאן או'לוליןבריאן קסינגרעריכת הסאונד הטובה ביותר לסדרת קומדיה או דרמה (חצי שעה) ואנימציהמיירון נטינגה, פולט ליפטון, סם הייוורד, ג'ארד דווייר, אנדרו מילר, ג'והנה טרנר, ג'סטין הלה, איקו קגאסוף, סטפן פראטיקלי וג'ייסון שרבונאו

 קישורים חיצוניים 

  (ארכיון)


 הערות שוליים 

קטגוריה:נטפליקס אנימציה
קטגוריה:נטפליקס: תוכניות וסדרות
קטגוריה:סדרות פעולה אמריקאיות
קטגוריה:סדרות טלוויזיה אמריקאיות מונפשות עם השפעות אנימה
קטגוריה:סדרות טלוויזיה אמריקאיות שעלו לשידור בשנת 2023